Halsnøytunnelen

Halsnøytunnelen er en undersjøisk veitunnel mellom fastlandet og Halsnøya i Kvinnherad kommune i Vestland. Den er en del av fylkesvei 500 og åpnet 8. mars 2008. Tunnelen er 4 120 meter lang og når 135,5 meter under havet.

Hele Halsnøysambandet består av tunnel og ny vei i dagen (totalt 6,3 km) mellom Sunde på fastlandet og Tofte på Halsnøya. Det var ferdig i mars 2008, og har kostet 427 millioner kroner. Tunnelen gir bedre kommunikasjon i Sunnhordlands-bassenget. For øyfolket åpnet Halsnøytunnelen forbindelsen til fastlandet og førte med seg muligheter for samarbeid og utveksling av kompetanse. Både kulturelle foretak og næringslivet fikk bedre arbeidsvilkår.

Det var bompengeinnkreving fram til 5. september 2019.Her «riv» Frp-toppane sin tredje bomstasjon denne veka. NRK. Besøkt 30. oktober 2020.

Da Halsnøytunnelen ble åpnet, ble Sunde ferjekai nedlagt og sambandet Sunde-Ranavik-Skjersholmane ble forkortet til Ranavik–Skjersholmane.

Sunde ferjekai blir i dag brukt som opplagskai, hurtigbåtanløp og reservekai for Ranavik–Skjersholmane.

 Se også 
Veitunneler i Norge
Undersjøiske veitunneler i Norge

 Referanser 

Eksterne lenker
 Kart over Halsnøysambandet

Kategori:Undersjøiske tunneler på Vestlandet
Kategori:Veitunneler i Kvinnherad
Kategori:2008 i Norge
Kategori:Tunneler åpnet i 2008